****

**Тухтаев Турсунбой Махмудович**

* **Туулган жылы, жери:** 20.04.1937-ж., Тажик Республикасынын Ленинабад облусуна караштуу Канибадам районундагы Кучкак айылы
* **Улуту:**өзбек;
* **Электрондук почтанын дареги:**
* **Илимий даражасы, наамы**: медицина илимдеринин доктору, профессор

**Эмгек жолу**

|  |  |  |
| --- | --- | --- |
| **Ишке кирген жана кеткен күнү, айы, жылы** | **Иштеген ишкананын аталышы, жайгашкан жери** | **Ээлеген кызматы** |
| 28.09.1998 | 23.05.2000 | Ош технологиялык университетинин Сүлүктүдөгү филиалы, Сүлүктү шаары | Кафедранын профессору |
| 23.05.2000 | 23.12.2000 | Ош технологиялык университетинин Сүлүктүдөгү филиалы, ОИБ,Сүлүктү шаары, | ОИБнын начальнигинин м.а. |
| 23.12.2000 | 01.09.2004 | Ош технологиялык университетинин Сүлүктүдөгү технологиялык филиалы,Сүлүктү шаары | Илимий иштер боюнча директордун орун басары |
| 01.09.2004 | 01.02.2016 | Баткен мамлекеттик университетинин Сүлүктүдөгү технологиялык филиалы, Сүлүктү шаары | Кафедра башчысы жана профессору |
| 01.02.2016 | 20.06.2017 | Баткен мамлекеттик университетинин Гуманитардык-экономикалык институту, Сүлүктү шаары | Кафедранын профессору |
| 20.06.2017 | Бүгүнкү күнгө чейин | Баткен мамлекеттик университетини, А.А.Машрабов атындагы Сүлүктү гуманитардык-экономикалык институту, Сүлүктү шаары | Кафедранын профессору |

**Жетишкендиктери**

1961-жылдан 1963-жылдарга чейин Тажик медициналык университетинин ординатору, 1963-жылдан 1966-жылга чейин Москва шаарындагы Биофизика институтунда аспирантурада окуган. 1967-жылы кандидаттык, 1973-жылы докторлук ишин жактаган. Медициналык окуу жайынын партиялык уюмунун катчысы, кесиптик кошундун төрагасы, бир канча жыл мединституттагы жаш окумуштуулардын кеңешинин төрагасы болуп иштеген. Тажик медициналык университетинин борбордук илимий-изилдөө лабораториясында 1966-жылдан 1967-жылга чейин ассистент, 1976-жылга чейин бөлүм башчысы, 1986-жылга чейин Тажик ССРинин саламаттыкты сактоо министрлигинин эпидемиология жана гигиена илимий-изилдөө институтунун директору, 1998-жылга чейин Тажик дене тарбия институтунун “Спорттук медицина” кафедрасынын башчысы, кийинчерээк окуу иштери боюнча проректору болуп иштеген.

Тухтаев Турсунбай Махмудович 200гө жакын илимий эмгектердин, 6 монография, 2 автордук иш, 8 окуу колдонмолордун автору. Тухтаев Т.М. жетекчилдиги астында 10 кандидаттык диссертациялык иш корголгон. “Здравохранение Таджикистана” ж.б. журналдардын редакциялык коллегиясынын мүчөсү, ошондой эле бүткүл союздук жана республикалык газета- журналдарга медициналык багытта макалалары жарыкка чыгып турган. ОПКнын төрагасы, медициналык окуу жайдын жаш окумуштуулардын кеңешинин төрагасы, Тажик Республикасынын патофизиологдор коомунун төрагасы, эл аралык социалисттик өлкөлөрдүн патофизиологдор коомунун мүчөсү, Тажик ССРинин саламаттыкты сактоо министрлигинин медициналык кеңешинин төрагасынын орун басары, Окумуштуулар кеңешинин мүчөсү ж.б. чоң коомдук иштерди аткарып келген.

Тухтаев Т.М. Тажик Республикасынын дене тарбия жана спорт, билим берүү боюнча эмгек сиңирген ишмери, Тажик, Кыргыз Республикаларынын билим берүүнүн, саламаттыкты сактоонун мыктысы. Өзүнүн ишмердүүлүгүндө 55 жыл жогорку окуу жайында иштеген. Азыркы учурда институттун Табигый илимдер жана жаңы- маалымат технологиялары кафедрасынын профессору, медицина илимдеринин доктору, жаш окутуучулардын жана студенттердин насаатчы мугалими.